
Z A P I S N I K

s 24. sjednice Vijeća Gradske četvrti Sesvete, održane 24. svibnja 2023 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Željko Blažinović, Ivan Dokša, Zorica Gregurić, Damir Grgić, Željko Grbavac, Mihaela Husić, Stjepan Kezerić, Ivan Krivačić, Magdalena Kozarić Špoljarić, Vedran Ledinščić, Vladimir Marić, Ivana Vladimira Petric, Damir Pigac, Katarina Petrović 

Nenazočni članovi Vijeća Gradske četvrti Sesvete: 
Nives Curić i Matija Kralj
Nazočni radno, gosti i predstavnici tiska:
- Ivica Lovrić - zastupnik u Gradskoj skupštini
- Marko Čurković – direktor društva Sesvete park d.o.o. 
- Ines Sosa Meštrović - predsjednica Vijeća Mjesnog odbora Novo Brestje 
- Višnja Kljajić - članica Vijeća Mjesnog odbora Gajišće
- Zvonko Rumenjak – potpredsjednik Vijeća Mjesnog odbora Jelkovec
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, civilnu zaštitu i sigurnost,    Područni odsjek Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 17 članova Vijeća. Dalje navodi da je članovima Vijeća e-poštom poslan zapisnik s 23. sjednice Vijeća. Upitao je imaju li primjedbi na zapisnik.

Zorica Gregurić imala je primjedbu na zapisnik te je zamolila da se u zapisniku isprave navodi, članovi Vijeća glasovali su te je jednoglasno s 17 glasova usvojen zapisnik s prethodne sjednice.
Izvješće o glasanju za zapisnik s 23. sjednice Vijeća, priloženo je uz ovaj Zapisnik i njegov je sastavni dio.

Stjepan Kezerić je u pozivu na sjednicu predložio dnevni red, kako slijedi:

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
2. Prijedlog zaključka za raspisivanje arhitektonskog natječaja za SRC Luka
3. Prijedlog zaključka o Nacrtu prijedloga Odluke o izradi Urbanističkog plana uređenja Soblinec – davanja mišljenja
4. Prijedlog zaključka o idejnom projektu rješavanja prometne regulacije i rekonstrukcije raskrižja Kašinske ceste i Trakošćanske ulice – davanje mišljenja
5. Prijedlog zaključka o prometnom elaboratu optimizacije rada raskrižja na dionici Varaždinske ceste - Ulica D. Cesarića - Ulica I. G. Kovačića – davanje mišljenja
6. Prijedlog zaključka o prometnom elaboratu optimizacije rada raskrižja na dionici Varaždinske ceste, od Trakošćanske ulice do Ulice Bartola Kašića – davanje mišljenja
7. Prijedlog zaključka o Prijedlogu zaključka o prodaji građevinskog zemljišta (označenog kao k.č.br. 8691, livada lug, površine 13464 m2, upisana u z.k.ul. 7683 k.o. Sesvetski Kraljevec) – davanje mišljenja
8. Prijedlog zaključka o raspolaganju zemljištem na  k.č.br. 1396/3 i 1396/6 obje k.o. Kašina – davanja mišljenja
9. Prijedlog zaključka o kupnji nekretnina (u svrhu izgradnje pristupne prometnice „ULICE 5“ na novoformiranoj k.č. 3592/1 k.o. Sesvete i dijela pristupne prometnice „ULICE 24“ na postojećoj k.č. 3661/1 k.o. Sesvete i na novoformiranoj k.č.
3596/2 k.o. Sesvete, u sklopu UPU Gospodarska zona Sesvete – sjever, obje s oborinskom odvodnjom, javnom rasvjetom i EKI) – davanja mišljenja
10. Prijedlog zaključka o prodaji građevinskog zemljišta (označeno kao novoformirana k.č. 3583/1 k.o.Sesvete Novo, površine 1700 m2 i novoformirana k.č. 3587/5 k.o. Sesvete Novo, površine 848 m2) - SOPNICA GRAĐENJE d.o.o. – davanje mišljenja
11. Prijedlog zaključka o prodaji građevinskog zemljišta (označeno kao k.č. 3583/2, livada, Hrvatica, površine 460 m2, upisana u z.k.ul. 1054 k.o. Sesvete Novo kao vlasništvo Grada Zagreba i k.č. 3587/3, put, Hrvatica, površine 758 m2, upisana u z.k.ul. 1343 k.o. Sesvete Novo kao Grad Zagreb – javno dobro u općoj uporabi) – davanje mišljenja
12. Prijedlog zaključka o prodaji građevinskog zemljišta (označeno kao k.č. 3080/1 k.o. Sesvete novo, livada, površine 1244 m2) - MARKO-USLUGE NEKRETNINE d.o.o. – davanje mišljenja
13. Prijedlog zaključka o prodaji građevinskog zemljišta (označeno kao k.č. 7241/33, dvorište, površine 515 m2 upisana u z.k.ul. 1344 k.o. Sesvete novo) - CROATIA – tehnički pregledi d.o.o. – davanje mišljenja
14. Prijedlog zaključka o davanju suglasnosti na prijenos Ugovora o financiranju uređenja građevinskog zemljišta za izradu Urbanističkog plana uređenja Zona Badel – davanje mišljenja
15. Razno
15.1. Prezentacija prijedloga Urbanističkog plana uređenja Zona Badel
Nadalje Stjepan Kezerić predlaže uz obrazloženje, da se dnevni red dopuni točkom:

2. Prijedlog zaključka o dostavi zahtjeva za izmjenu i dopunu Generalnog urbanističkog plana Sesveta

Nadalje predlaže da se izbaci točka iz razloga što nije pristiglo očitovanje Vijeća Mjesnog odbora Sesvetski Kraljevec.

16. Prijedlog zaključka o Prijedlogu zaključka o prodaji građevinskog zemljišta (označenog kao k.č.br. 8691, livada lug, površine 13464 m2, upisana u z.k.ul. 7683 k.o. Sesvetski Kraljevec) – davanje mišljenja

Zatim također predlaže da se iz praktičnih razloga Prezentacija prijedloga Urbanističkog plana uređenja Zona Badel odradi odmah na početku pije prve točke dnevnog reda. 

Stjepan Kezerić poziva vijećnike da glasaju o tome da li prihvaćaju dopunu dnevnog reda. 
Prijedloga i primjedbi na predloženu dopunu dnevnog red nije bilo, te je Vijeće Gradske četvrti Sesvete s 17 glasova „za“ jednoglasno izglasalo predloženo. 
Izvješće o glasanju za dopunu dnevnog reda priloženo je uz ovaj Zapisnik i njegov je sastavni dio.
DNEVNI RED :

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
2. Prijedlog zaključka o dostavi zahtjeva za izmjenu i dopunu Generalnog urbanističkog plana Sesveta
3. Prijedlog zaključka za raspisivanje arhitektonskog natječaja za SRC Luka
4. Prijedlog zaključka o Nacrtu prijedloga Odluke o izradi Urbanističkog plana uređenja Soblinec – davanja mišljenja
5. Prijedlog zaključka o idejnom projektu rješavanja prometne regulacije i rekonstrukcije raskrižja Kašinske ceste i Trakošćanske ulice – davanje mišljenja
6. Prijedlog zaključka o prometnom elaboratu optimizacije rada raskrižja na dionici Varaždinske ceste - Ulica D. Cesarića - Ulica I. G. Kovačića – davanje mišljenja
7. Prijedlog zaključka o prometnom elaboratu optimizacije rada raskrižja na dionici Varaždinske ceste, od Trakošćanske ulice do Ulice Bartola Kašića – davanje mišljenja
8. Prijedlog zaključka o raspolaganju zemljištem na  k.č.br. 1396/3 i 1396/6 obje k.o. Kašina – davanja mišljenja
9. Prijedlog zaključka o kupnji nekretnina (u svrhu izgradnje pristupne prometnice „ULICE 5“ na novoformiranoj k.č. 3592/1 k.o. Sesvete i dijela pristupne prometnice „ULICE 24“ na postojećoj k.č. 3661/1 k.o. Sesvete i na novoformiranoj k.č.
3596/2 k.o. Sesvete, u sklopu UPU Gospodarska zona Sesvete – sjever, obje s oborinskom odvodnjom, javnom rasvjetom i EKI) – davanja mišljenja
10. Prijedlog zaključka o prodaji građevinskog zemljišta (označeno kao novoformirana k.č. 3583/1 k.o.Sesvete Novo, površine 1700 m2 i novoformirana k.č. 3587/5 k.o. Sesvete Novo, površine 848 m2) - SOPNICA GRAĐENJE d.o.o. – davanje mišljenja
11. Prijedlog zaključka o prodaji građevinskog zemljišta (označeno kao k.č. 3583/2, livada, Hrvatica, površine 460 m2, upisana u z.k.ul. 1054 k.o. Sesvete Novo kao vlasništvo Grada Zagreba i k.č. 3587/3, put, Hrvatica, površine 758 m2, upisana u z.k.ul. 1343 k.o. Sesvete Novo kao Grad Zagreb – javno dobro u općoj uporabi) – davanje mišljenja
12. Prijedlog zaključka o prodaji građevinskog zemljišta (označeno kao k.č. 3080/1 k.o. Sesvete novo, livada, površine 1244 m2) - MARKO-USLUGE NEKRETNINE d.o.o. – davanje mišljenja
13. Prijedlog zaključka o prodaji građevinskog zemljišta (označeno kao k.č. 7241/33, dvorište, površine 515 m2 upisana u z.k.ul. 1344 k.o. Sesvete novo) - CROATIA – tehnički pregledi d.o.o. – davanje mišljenja
14. Prijedlog zaključka o davanju suglasnosti na prijenos Ugovora o financiranju uređenja građevinskog zemljišta za izradu Urbanističkog plana uređenja Zona Badel – davanje mišljenja
15. Razno
15.1. Prezentacija prijedloga Urbanističkog plana uređenja Zona Badel
Stjepan Kezerić poziva vijećnike da glasaju o tome da li prihvaćaju takav dnevni red u cijelosti. 
Članovi Vijeća glasovali su te je jednoglasno s 17 glasova „za“ izglasalo.
Izvješće o glasanju za dnevni red priloženo je uz ovaj Zapisnik i njegov je sastavni dio.

		Predsjednik je pozvao Marka Čurkovića da ukratko prezentira prijedlog Urbanističkog plana uređenja Zona Badel prije prelaska na točke dnevnog reda.
		Marko Čurković navodi da je došao ispred društva Sesvete park d.o.o. koje je osnovano 2021. godine od strane šest domaćih investitora kao projektno društvo s ciljem razvoja projekta u sklopu poslovnog kompleksa Badel u Sesvetama. Na lokaciji se nalazilo 13 objekata koji su bili uglavnom u ruševnom stanju te se od ljeta 2022. godine do danas pristupilo uklanjanju istih. Trenutno se vrši usitnjavanje materijala i ravnanje terena, tj. sam postupak uklanjanja objekata je pri kraju. Hodogram radnji glede Urbanističkog plana uređenja Zona Badel odvijao se u 5 faza te su sve radnje poduzete od strane društva Sava centar Sesvete koji je bio investitor u smislu izrade ovih projekata, ali nije bio vlasnik zemljišta. Prva faza bila je izrada i donošenje Programa gradskog projekta Zona Badel Sesvete, trajala je od veljače do svibnja 2017. g. Nadalje od rujna do studenog 2017. trajao je javni natječaj za odabir stručnog rješenja Urbanističkog plana uređenja Zona Badel –prvonagrađeno rješenje arhitekata B. Nemeth, F. Kelava, H. Čuljat, I. Kapović. U ožujku 2018. na temelju prvonagrađenog rješenja izrađen je Program za izradu Urbanističkog plana uređenja Zona Badel. U svibnju 2018. Gradska skupština donesi Odluku o izradi Urbanističkog plana uređenja Zona Badel i Odluku o realizaciji gradskog projekta Zona Badel. U studenom 2018. provedena je javna rasprava. Nadalje navodi kako je u obuhvatu plana osim zemljišta u vlasništvu investitora uključena i Zagrebačka cesta radi cjelovitog rješenja prometa, potok Vuger te nekoliko manjih privatnih zemljišta. Primarni cilj je urbana transformacija neiskorištenog područja u centru Sesveta u novo naselje visokog urbanog standarda sa sadržajima u funkciji čitave gradske četvrti. Također jedan od ciljeva plana je očuvanje korita potoka Vuger kao zelene i rekreacijske oaze u centru Sesveta, stvoriti nove javne prostore za ulična događanja i druge javne sadržaje te mrežu pješačkih i biciklističkih komunikacija. Nadalje trgovačke, uslužne i uredske sadržaje potrebno je uklopiti u naselje na način da budu dostupni svim stanovnicima Sesveta te budućim stanovnicima naselja, ali da ne ugrožavaju kvalitetu stanovanja. Stambene jedinice će s obzirom na lokaciju, ali i s obzirom na cjelovito prostorno rješenje imati osiguran neposredan pristup javnim sadržajima unutar, ali i izvan naselja. Koraci koji su potrebni za dovršetak Urbanističkog plana uređenja Zona Badel su: izmjena Odluke o izradi Urbanističkog plana uređenja Zona Badel –novi osiguravatelj sredstava je sada Sesvete park d.o.o., zatim dorada postojećeg nacrta prijedloga plana te održavanje nove javne rasprave. Nakon prethodnih radnji potreba je dostava Nacrta konačnog prijedloga plana i uvrštavanje istoga na dnevni red sjednice Gradske skupštine. Nadalje navodi kako su neke od izmjena plana ideja da se spajanjem središnjih kazeta u jednu kazetu omogući razvoj središta naselja sa svim potrebnim društvenim sadržajima koji će služiti stanovnicima naselja, ali i svim Sesvećanima. Nadalje društvo Sesvete park d.o.o. otkupilo je česticu na adresi Zagrebačka kbr. 37, koja će biti formirana kao zelena zona, odnosno u svrhu dodatnog ulaza u naselje za pješake i bicikliste. Stari prijedlog plana je na istočnoj strani predviđao retail park, a na zapadnoj stanovanje, dok će novi prijedlog predvidjeti stanovanje na istočnoj strani. Također će se sa zapadne strane potoka Vuger formirati zelena zona koja će u budućnosti ponuditi mogućnosti razvoja šetnice, biciklističke staze, klupica i sl. Smještanjem zelenog koridora uz potok te nastavkom istog omogućen je nesmetan i neprekinut pristup pješacima od centra Sesveta do središta novog naselja gdje će biti smješteni društveni sadržaji. 
		U daljnjoj raspravi sudjelovali su Vedran Ledinščić, Vladimir Marić, Željko Grbavac, Vinko Batinić, Magdalena Kozarić Špoljarić i Marko Čurković.	
		Stjepan Kezerić zahvalio je na izlaganju. 
		
	/ Prelazi se na rad po dnevnom redu /

Ad 1) Prijedlog Zaključka o izmjeni Plana komunalnih aktivnosti Gradske četvrti Sesvete u 2023.g. 

	Stjepan Kezerić navodi da je svima dostavljen prijedlog zaključka o izmjeni Plana komunalnih aktivnosti Gradske četvrti Sesvete u 2023. Zatim pojašnjava da su u odnosu na poslane materijale usklađeni iznosi s pristiglim troškovnicima te je ubačeno nekoliko novih projekata i manjih akcija. Nadalje pojašnjava da su vraćena sredstva za održavanje lokalnih vodovoda u iznosu od 80.000,00 €.
	U konstruktivnoj raspravi oko pojedinih akcija iz Plana komunalnih aktivnosti Gradske četvrti Sesvete u 2023. g. sudjeluju Vladimir Marić, Vinko Batinić, Ivana Vladimira Petric, Marko Brkić, Ivan Krivačić, Ivan Dokša, Vedran Ledinščić, Željko Grbavac.
	Nakon rasprave, članovi Vijeća su glasovali te je većinom glasova, s 13 glasova „za“ i 4 glasa protiv donijelo.
Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.
Zaključak
o izmjeni Plana komunalnih aktivnosti Gradske četvrti Sesvete u 2023.

/ Zaključak se prilaže zapisniku sjednice/

Ad 2) Prijedlog zaključka o dostavi zahtjeva za izmjenu i dopunu Generalnog urbanističkog plana Sesveta

	Stjepan Kezerić navodi da su poslani dopisi svim vijećima mjesnih odbora i većina njih se izjasnila i donijela zaključke o izmjeni Generalnog urbanističkog plana Sesveta na svojim prethodnim sjednicama te će se isti zajedno sa zaključkom Vijeća Gradske četvrti Sesvete koji je donesen u siječnju, dostaviti nadležnom uredu kako se ne bi gubilo vrijeme, a eventualne naknadne pristigle zaključke vijeća mjesnih odbora će se poslati dopisom. Zatim je otvorio raspravu.
	U raspravi oko prijedloga za izmjenu i dopunu Generalnog urbanističkog plana sudjeluju Vinko Batinić, Stipe Jurić, Ivan Krivačić, Zorica Gregurić, Vedran Ledinščić, Ivana Vladimira Petric i Stjepan Kezerić. 
	Nakon rasprave, članovi Vijeća su glasovali te je s 17 glasova „za“ jednoglasno donijelo.

Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Zaključak
o prijedlogu izmjena i dopuna Generalnog urbanističkog plana Sesveta

/ Zaključak se prilaže zapisniku sjednice/

Ad 3) Prijedlog Zaključka za raspisivanje arhitektonskog natječaja za SRC Luka 
	
	Stjepan Kezerić poziva član Vijeća Vinka Batinić da obrazloži svoj prijedlog.
	Vinko Batinić navodi da ponavlja prijedlog koji je već iznesen prije dva mjeseca te je isti bio prolongiran. Predložio je izradu arhitektonskog rješenja uređenja Sportsko  rekreacijskog centra „Luka“ na k.č.br. 850/1 k.o. Sesvete u kojemu je potrebno  planirati da se u skladu sa važećim Generalnim urbanističkim planom Sesveta izradi rješenje koje uključuje prirodne terene površine kompleksa i  predvidi mogućnost izgradnje barem četiri vanjska multifunkcionalna otvorena sportska terena međusobno odvojena s dvostranim tribinama za gledatelje, a u neposrednoj blizini istih dva boćališta, free climbing zona sa zidovima za penjače, teren za odbojku na pijesku i staza za trčanje. Apelira da je potrebno rješenjem predvidjeti i ostavi prostor dovoljan za izgradnju multifunkcionalne dvorane u budućnosti.
	U konstruktivnoj raspravi sudjeluju Vedran Ledinščić, Željko Grbavac, Marko Brkić, Magdalena Kozarić Špoljarić, Vladimir Marić, Damir Grgić i Stjepan Kezerić. Jedan prijedlog je bio da se na navedenom području izgradi nekoliko vanjskih sportskih igrališta i ostavi dovoljan prostor za izgradnju multifunkcionalne dvorane u budućnosti. Drugi prijedlog je da se naprave samo pripadajuća vanjska sportska igrališta bez dvorane. Predloženo je da se naprave dva malonogometna igrališta, dva košarkaška igrališta, jedno odbojkaško igralište, jedno igralište za graničara, manje tribine sa strane Ulice Otona Ivekovića, skate park, staza za rolanje, park za veću djecu po primjeru Bundeka, sadnja hortikulture te sa sjeverne strane ugostiteljski objekt sa javnim toaletom. Nadalje treći prijedlog je izgradnja multifunkcionalne dvorane sa nekoliko vanjskih sportskih igrališta. Na kraju rasprave predsjednik je dao na glasanje prijedlog raspisivanja arhitektonskog natječaja na navedenom području za izradu nekoliko vanjskih sportskih igrališta i da se ostavi dovoljan prostor za izgradnju multifunkcionalne dvorane u budućnosti.
Nakon rasprave, članovi Vijeća su glasovali te je većinom glasova, s 10 glasova „za“ i 7 suzdržana glasa donijelo.

	Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.
Zaključak
  o raspisivanju arhitektonskog natječaja za SRC Luka 

/ Zaključak se prilaže zapisniku sjednice/

/ Marko Brkić odlazi sa sjednice u 19,51/
/ Katarina Petrović odlazi sa sjednice u 19,51/

Ad 4) Prijedlog Zaključka o Nacrtu prijedloga Odluke o izradi Urbanističkog plana uređenja Soblinec – davanje mišljenja 

	Stjepan Kezerić navodi da je potrebno prihvatiti Nacrt prijedloga Odluke o izradi Urbanističkog plana uređenja Soblinec kako bi se pokrenula izrada Urbanističkog plana uređenja Soblinec. Vijeće Mjesnog odbora je pokrenulo inicijativu za izradu Urbanističkog plana uređenja Soblinec. Zatim je otvorio raspravu.
	 Daljnje rasprave nije bilo, članovi Vijeća su glasovali te je Vijeće s 15 glasova „za“ jednoglasno donijelo.
	Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio

Zaključak
o Nacrtu prijedloga Odluke o izradi Urbanističkog plana uređenja Soblinec 

/ Zaključak se prilaže zapisniku sjednice/

/ Željko Blažinović odlazi sa sjednice u 20,02/

Ad 5) Prijedlog Zaključka o idejnom projektu rješavanja prometne regulacije i rekonstrukcije raskrižja Kašinske ceste i Trakošćanske ulice – davanje mišljenja 

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet. Zatim je otvorio raspravu. 
	U raspravi sudjeluju Magdalena Kozarić Špoljarić i Vedran Ledinščić te je predloženo da se predvidi označavanje pješačke staze uz ugostiteljski objekt „Vannila“ do pješačkog prijelaza na predmetnom raskrižju te postavu zaštitnih stupića za sprječavanje parkiranja vozila na nogostupu na sjeverno – istočnom uglu križanja (Kašinska cesta uz pješački prijelaz).Predsjednik zatim predlaže da se nadoda traženo  te je dao na glasanje prijedlog sa dodatcima.
	Daljnje rasprave nije bilo, članovi Vijeća su glasovali te je Vijeće s 13 glasova „za“ jednoglasno donijelo.
	Izvješće o glasanju za 5. točku dnevnog reda priloženo je uz ovaj Zapisnik i njegov je sastavni dio 
Zaključak
o idejnom projektu rješavanja prometne regulacije i rekonstrukcije raskrižja Kašinske ceste i Trakošćanske ulice 

/ Zaključak se prilaže zapisniku sjednice/

Ad 6) Prijedlog Zaključka o prometnom elaboratu optimizacije rada raskrižja na dionici Varaždinske ceste – Ulica D. Cesarića – Ulica I. G. Kovačića– davanje mišljenja 

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet. Zatim je otvorio raspravu.
	Daljnje rasprave nije bilo, članovi Vijeća su glasovali te je Vijeće s 13 glasova „za“ jednoglasno donijelo.
	Izvješće o glasanju za 6. točku dnevnog reda priloženo je uz ovaj Zapisnik i njegov je sastavni dio 
Zaključak
o prometnom elaboratu  optimizacije rada raskrižja na dionici Varaždinske ceste – Ulice D. Cesarića- Ulica I. G. Kovačića

/ Zaključak se prilaže zapisniku sjednice/

Ad 7) Prijedlog Zaključka o prometnom elaboratu optimizacije rada raskrižja na dionici Varaždinske ceste, od Trakošćanske ulice do Ulice Bartola Kašića – davanje mišljenja
	
	Stjepan Kezerić navodi da je Vijeće Gradske četvrti Sesvete zaprimilo molbu za očitovanje od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet. Zatim je otvorio raspravu.
	Daljnje rasprave nije bilo, članovi Vijeća su glasovali te je Vijeće s 13 glasova „za“ jednoglasno donijelo.
	Izvješće o glasanju za 7. točku dnevnog reda priloženo je uz ovaj Zapisnik i njegov je sastavni dio 


Zaključak
o prometnom elaboratu  optimizacije rada raskrižja na dionici Varaždinske ceste, od Trakošćanske ceste do Ulice Bartola Kašića

/ Zaključak se prilaže zapisniku sjednice/

Ad 8) Prijedlog Zaključka o raspolaganju zemljištem na k.č.br. 1396/3 i 1396/6 obje k.o. Kašina – davanje mišljenja

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje o raspolaganju zemljištem oznake k.č.br. 1396/3 i 1396/6 obje k.o. Kašina. Potom navodi da je Vijeće Mjesnog odbora Kašina dalo pozitivno mišljenje. Zatim je otvorio raspravu.
	Daljnje rasprave nije bilo, članovi Vijeća su glasovali te je Vijeće s 13 glasova „za“ jednoglasno donijelo.
Izvješće o glasanju za 8. točku dnevnog reda priloženo je uz ovaj Zapisnik i njegov je sastavni dio.
Zaključak
o davanju mišljenja o raspolaganju zemljištem oznake k.č.br. 1396/3 i 1396/6 obje k.o. Kašina

/ Zaključak se prilaže zapisniku sjednice/

Ad 9) Prijedlog Zaključka o kupnji nekretnine ( u svrhu izgradnje pristupne prometnice „ULICE 5“ na novoformiranoj k.č.br. 3592/1 k.o. Sesvete i dijela pristupne prometnice „ULICE 24“ na postojećoj k.č.br. 3661/1 k.o. Sesvete i na novoformiranoj k.č.br. 3596/2 k.o. Sesvete, u sklopu UPU Gospodarska zona Sesvete – sjever, obje s oborinskom odvodnjom, javnom rasvjetom i EKI) – davanje mišljenja

	Stjepan Kezerić pojašnjava da bi Grad Zagreb trebao otkupiti zemljišta kako bi mogao izvesti prometnicu koja je već duže u planu. Nadalje navodi da se Vijeće Mjesnog odbora Sesvetska Sopnica proglasila nedovoljno stručnom za davanje mišljenja o navedenoj točki te Vijeće Gradske četvrti Sesvete može glasati po vlastitom nahođenju. Potom je otvorio raspravu.
[bookmark: _GoBack]	U raspravi sudjeluju Vinko Batinić, Ivan Krivačić, Stipe Jurić i Stjepan Kezerić te je zaključeno da će se zatražiti dodatno pojašnjenje zašto  „ULICA 5“ i „ULICA 24“, a ne „ULICA 6“ koja je po mišljenju pojedinih članova Vijeća prioritetna. 
	Predsjednik navodi da će se odgoditi donošenje mišljenja dok se ne dobi dodatno pojašnjenje. 
	
Ad 10) Prijedlog Zaključka o prodaji građevinskog zemljišta ( označenog kao novoformirana k.č.br. 3583/1 k.o. Sesvete novo, površine 1700 m2 i novoformirana k.č.br. 3587/5 k.o. Sesvete novo, površine 848 m2 ) – SOPNICA GRAĐENJE d.o.o. - davanje mišljenja

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje o prodaji građevinskog zemljišta oznake k.č.br. 3583/1 i 3587/5 obje k.o. Sesvete novo. Potom navodi da je Vijeće Mjesnog odbora Sesvetska Sopnica dalo negativno mišljenje za prodaju istih te predlažu davanje zemljišta u zakup jer bi se time investitori spriječili u daljnjoj gradnji i dobivanju dozvola. Zatim je otvorio raspravu.
	U raspravi sudjeluju Zorica Gregurić, Magdalena Kozarić Špoljarić i Stjepan Kezerić te je predloženo da se prihvati mišljenje mjesnog odbora. 
	Daljnje rasprave nije bilo, te je Vijeće s 14 glasova „za“ jednoglasno donijelo negativno mišljenje o prodaji zemljišta oznake k.č.br. 3583/1 i 3587/5 obje k.o. Sesvete novo.
Izvješće o glasanju za 10. točku dnevnog reda priloženo je uz ovaj Zapisnik i njegov je sastavni dio.
Zaključak
o davanju mišljenja o prodaji građevinskog zemljišta oznake k.č.br. 3583/1 i 3587/5 k.o. Sesvete novo – SOPNICA GRAĐENJE d.o.o.

/ Zaključak se prilaže zapisniku sjednice/

Ad 11) Prijedlog Zaključka o prodaji građevinskog zemljišta (označeno kao k.č. 3583/2, livada, Hrvatica, površine 460 m2, upisana u z.k.ul. 1054 k.o. Sesvete Novo kao vlasništvo Grada Zagreba i k.č. 3587/3, put, Hrvatica, površine 758 m2, upisana u z.k.ul. 1343 k.o. Sesvete Novo kao Grad Zagreb – javno dobro u općoj uporabi) – davanje mišljenja

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje o prodaji građevinskog zemljišta oznake k.č.br. 3583/2 i 3587/3 obje k.o. Sesvete novo. Potom navodi da je Vijeće Mjesnog odbora Sesvetska Sopnica dalo negativno mišljenje za prodaju istih te predlažu davanje zemljišta u zakup jer bi se time investitori spriječili u daljnjoj gradnji i dobivanju dozvola. Zatim je otvorio raspravu.
	 Daljnje rasprave nije bilo, te je Vijeće s 14 glasova „za“ jednoglasno donijelo negativno mišljenje o prodaji zemljišta oznake k.č.br. 3583/2 i k.č.br. 3587/3 obje k.o. Sesvete novo. 
	Izvješće o glasanju za 11. točku dnevnog reda priloženo je uz ovaj Zapisnik i njegov je sastavni dio. 
Zaključak
o davanju mišljenja o prodaji građevinskog zemljišta oznake k.č.br. 3583/2 i 3587/3 obje k.o. Sesvete novo

/ Zaključak se prilaže zapisniku sjednice/

Ad 12) Prijedlog Zaključka o prodaji građevinskog zemljišta (označeno kao k.č. 3080/1 k.o. Sesvete novo, livada, površine 1244 m2) - MARKO-USLUGE NEKRETNINE d.o.o. – davanje mišljenja

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje o prodaji građevinskog zemljišta oznake k.č.br. 3080/1 k.o. Sesvete novo. Potom navodi da je Vijeće Mjesnog odbora Sesvetska Sopnica dalo negativno mišljenje za prodaju istih te predlažu davanje zemljišta u zakup jer bi se time investitori spriječili u daljnjoj gradnji i dobivanju dozvola. Zatim je otvorio raspravu.
	 Daljnje rasprave nije bilo, te je Vijeće s 14 glasova „za“ jednoglasno donijelo negativno mišljenje o prodaji zemljišta oznake k.č.br. 3080/1 k.o. Sesvete novo. 
	Izvješće o glasanju za 12. točku dnevnog reda priloženo je uz ovaj Zapisnik i njegov je sastavni dio. 

Zaključak
o davanju mišljenja o prodaji građevinskog zemljišta oznake k.č.br. 3080/1 k.o. Sesvete novo

/ Zaključak se prilaže zapisniku sjednice/

Ad 13) Prijedlog Zaključka o prodaji građevinskog zemljišta (označeno kao k.č. 7241/33, dvorište, površine 515 m2 upisana u z.k.ul. 1344 k.o. Sesvete novo) - CROATIA – tehnički pregledi d.o.o. – davanje mišljenja

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje o prodaji građevinskog zemljišta oznake k.č.br. 7241/33. Sesvete novo. Potom navodi da je Vijeće Mjesnog odbora Sesvetska Sopnica dalo negativno mišljenje za prodaju istih te predlažu davanje zemljišta u zakup jer bi se time investitori spriječili u daljnjoj gradnji i dobivanju dozvola. Zatim je otvorio raspravu.
	 Daljnje rasprave nije bilo, te je Vijeće s 14 glasova „za“ jednoglasno donijelo negativno mišljenje o prodaji zemljišta oznake k.č.br. 7241/33 k.o. Sesvete novo. 
	Izvješće o glasanju za 13. točku dnevnog reda priloženo je uz ovaj Zapisnik i njegov je sastavni dio

Zaključak
o davanju mišljenja o prodaji građevinskog zemljišta oznake k.č.br. 7241/33 k.o. Sesvete novo

/ Zaključak se prilaže zapisniku sjednice/

Ad 14) Prijedlog Zaključka o davanju suglasnosti na prijenos Ugovora o financiranju uređenja građevinskog zemljišta za izradu Urbanističkog plana uređenja Zona Badel – davanje mišljenja

	Stjepan Kezerić pojašnjava da Grad Zagreb prenosi financiranje izrade Urbanističkog plana uređenja Zona Badel na investitora. Potom je otvorio raspravu.
	Daljnje rasprave nije bilo, te je Vijeće s 14 glasova „za“ jednoglasno donijelo.
	Izvješće o glasanju za 14. točku dnevnog reda priloženo je uz ovaj Zapisnik i njegov je sastavni dio


Zaključak
o davanju suglasnosti na prijenos Ugovora o financiranju uređenja građevinskog zemljišta za izradu Urbanističkog plana uređenja Zona Badel

/ Zaključak se prilaže zapisniku sjednice/

 15) Razno

Stjepan Kezerić otvorio je raspravu.
Željko Grbavac zatražio je da se pošalje požurnica kada će se raspisati natječaj za korištenje gradskog prostor na adresi Zagrebačka cesta kbr. 4, za koji je pokazala interes 144. brigada Hrvatske vojske. Nadalje moli da se ponove upit vezano za izgradnju parkirališta kod Gimnazije Sesvete te da li se je nešto poduzelo po pitanju izgradnje stadiona NK Sesvete. Također je postavio upit da li će se ove godine svečanije organizirati obilježavanje obljetnice dana branitelja Grada Zagreba.
Stjepan Kezerić odgovorio je da je organizirano polaganje vijenca na Dan državnosti u 10 h kod spomenika poginulih branitelja s područja Sesveta. 
Zorica Gregurić zamolila je da nadležni ured ispravi rješenje za premještanje taksi stajališta. Zatim je zatražila da se pošalje upit u kojoj fazi je postavljanje javnog zdenca u Novom Jelkovcu.
Stipe Jurić odgovorio je da će javni zdenac u Novom Jelkovcu biti postavljen najviše za dva mjeseca. Nadalje navodi da je bilo zatraženo postavljanje javnog zdenca na Trgu Dragutina Domjanića te je pristigao odgovor nadležnog gradskog ureda kako se trenutno projektira isti.
Ivana Vladimira Petric predlaže postavu javnog zdenca u Novom Brestju, u dječjem parku Potočnica.

/ Petar Bajan odlazi sa sjednice u 20,32/
/ Damir Grgić odlazi sa sjednice u 20,32/

Zorica Gregurić postavila je upit da li je pristigao odgovor vezano za imenovanje prostora kod spomenika poginulih sesvetskih branitelja u „Park sesvetskih branitelja“.
Stjepan Kezerić odgovorio je da nismo dobili odgovor od nadležnog ureda.
Vedran Ledinščić postavio je upit kada kreće sanacija klizišta na šetnici uz Vuger potok.
Stjepan Kezerić odgovorio je da se je čekao potpis gradonačelnika te da je prvi projekt Sesveta. Smatra da bi se uskoro trebalo krenuti sanirati. 
Vladimir Marić zamolio je da se pošalje upit zašto su uklonjeni stupovi javne rasvjete na čvoru kod Ivanje Reka – Sesvete. Zatim navodi da su započeti radovi na proširenju prometnice iz pravca Sesvete na priključak A4, kod čvora Kraljevečki Novaki te moli da se pošalje upit kada će ići rekonstrukcija ostalih priključnih cesta i šta je sa regulacijom semafora u Kraljevečkim Novakima.
Stipe Jurić odgovorio je da je rok 3 mjeseca za izvođenje radova na proširenju prometnice iz pravca Sesveta na priključak A4, kod čvora Kraljevečki Novaki te da u sklopu projekta se usklađuju i semafori. 
Stjepan Kezerić navodi da je u više navrata urgirano da se završi uređenje Trga Dragutina Domjanića jer je rok bio 15. siječnja ove godine. 
Ivan Kivačić moli da se vrate klamerice za bicikle.
Stjepan Kezerić navodi da je zatražio da se vrate klamerice. 
Ivan Krivačić zamolio je da se sruši osušeno drveće i očisti područje od suhog raslinja na području biše tvornice Sljeme jer je nedugo izbio požar. 
Stjepan Kezerić odgovorio je da će se poslati dopis. 
Vinko Batinić zamolio je da se pošalje požurnica vezano za uspostavu autobusnog stajališta Kašinska cesta – Ulica Bartola Kašića. Nadalje moli da se ponovno pošalje upit kada će točno započeti radovi na produžetku Branimirove ulice.
Magdalena Kozarić Špoljarić postavila je upit kada će biti postavljeni zaštitni stupići na Zagrebačkoj cesti i ostalim lokacijama.
Stipe Jurić odgovorio je da cijelu prošlu godinu Zagrebačke ceste nisu sklopile ugovor za zaštitne stupiće. Nadalje navodi da postoje rješenja za postavu istih te bi se trebali postaviti kroz par mjeseci.
Ivana Vladimira Petric postavila je upit da li je moguće postaviti zaštitne stupiće kod ugostiteljskog objekta Zeppelin u Ulici Ivana Gorana Kovačića jer su djeca primorana hodati do škole po prometnici. 
Stjepan Kezerić odgovorio je da moramo tražiti nadležni gradski ured za promet da izađe na teren te da struka odredi najbolje rješenje. 
Vedran Ledinščić postavio je upit da li je Vijeće dobilo obavijest o održavanju festivala East Fest.
Stjepan Kezerić odgovorio je da Vijeće nije dobilo obavijest. 


 	Daljnje rasprave nije bilo, te je Vijeće završilo s radom u 20,55.






KLASA: 024-08/23-002/148
URBROJ: 251-13-11-12/004-23-2
Sesvete, 24. svibnja 2023. 				                            Predsjednik Vijeća
Zapisnik sastavila:							Gradske četvrti Sesvete

Nives Polojac								      Stjepan Kezerić


